STARK ยอดขายโตเด่น หนุนกำไรปี 64 พุ่งกว่า 80% มาที่ 2.78 พันลบ.
STARK รายงานกำไรปี 64 พุ่งกว่า 80% มาที่ 2.78 พันลบ. จากปีก่อนกำไร 1.52 พันลบ. รับยอดขายโตเด่นจากโครงการภาครัฐและเอกชนที่ดำเนินการก่อสร้างอย่างต่อเนื่องตามแผน
STARK รายงานกำไรปี 64 พุ่งกว่า 80% มาที่ 2.78 พันลบ. จากปีก่อนกำไร 1.52 พันลบ. รับยอดขายโตเด่นจากโครงการภาครัฐและเอกชนที่ดำเนินการก่อสร้างอย่างต่อเนื่องตามแผน
24 ก.พ. 2565

บริษัท สตาร์ค คอร์เปอเรชั่น จำกัด (มหาชน) หรือ STARK รายงานผลประกอบการงวดปี 2564 มีกำไรสุทธิ ดังนี้

ทั้งนี้ บริษัทฯมีการเติบโตอย่างก้าวกระโดด เนื่องจากยอดขายที่ปรับตัวสูงขึ้นจากโครงการภาครัฐและเอกชนที่ดำเนินการก่อสร้างอย่างต่อเนื่องตามแผนงานและกำหนดการ ส่งผลให้รายได้หลักเท่ากับ 27,093 ล้านบาท ในปี 2564 หรือเติบโตประมาณร้อยละ 60.7 จาก 16,858 ล้านบาทในปี 2563
นอกจากนี้ การมุ่งเน้นกลุ่มสินค้าที่มีมาร์จิ้นสูง (High margin product) โดยเฉพาะกลุ่มสายไฟแรงดันระดับกลางจนถึงระดับสูงพิเศษ (Medium – Extra High Voltage) ส่งผลให้กำไรสุทธิของบริษัทฯในปี 2564 เท่ากับ 2,794 ล้านบาท เพิ่มขึ้นประมาณร้อยละ 82.6 จาก 1,530 ล้านบาท ในปี 2563
ทั้งนี้ เนื่องจากบริษัทฯ มีอำนาจควบคุม TPC และ DVN ซึ่งเป็นธุรกิจสายไฟและเคเบิ้ลในประเทศเวียดนาม ตั้งแต่วันที่ 31 มีนาคม 2563 และ TCI ซึ่งเป็นธุรกิจสายไฟและเคเบิ้ลขนาดเล็กในประเทศไทยตั้งแต่วันที่ 1 เมษายน 2563 ดังนั้น บริษัทฯ จึงยังไม่ได้รับรู้ผลประกอบการของ TPC DVN และ TCI ในงวดบัญชี ไตรมาสที่ 1 ปี 2563
พร้อมกันนี้ บริษัทฯ มีรายได้หลัก (Core revenues) เท่ากับ 27,093 ล้านบาท ในปี 2564 และเท่ากับ 18,012 ล้านบาท ในปี 2563 เพิ่มขึ้นจากปีก่อนมูลค่า 9,081 ล้านบาท หรือเพิ่มขึ้นประมาณ 50.4% ซึ่งเป็นไปตามนโยบายลดการขายสินค้าที่มีมาร์จิ้นต่ำ (Low margin product) เช่น วัตถุดิบ และมุ่งเน้นกลุ่มสินค้าที่มี มาร์จิ้นสูง (High margin product)
โดยเฉพาะกลุ่มสายไฟแรงดันระดับกลางจนถึงระดับสูงพิเศษ (Medium – Extra High Voltage) ที่มีการเติบโตสูงเพื่อรองรับโครงการต่าง ๆ ของภาครัฐและเอกชน ซึ่งรายได้หลักจากการขายสายไฟและเคเบิ้ลในปี 2564 เท่ากับ 16,846 ล้านบาท และปี 2563 เท่ากับ 9,978 ล้านบาท เพิ่มขึ้นจากปีก่อนมูลค่า 6,868 ล้านบาท คิดเป็นร้อยละ 68.8